
MUQADDIMAH 

PENTERJEMAH 


Alhamdulillah, syukur kepada Allah yang telah memberi 
kesempatan untuk saya menyelesaikan satu lagi terjemahan 
daripada kitab Arab klasik. Apa yang ada di hadapan para 
pembaca kini adalah terjemahan sebahagian daripada kitab 
berjudul Al-Masalik wal Mamalik karangan Abu Ubaid Al-Bakri, 
seorang ilmuan Andalus sekitar kurun ke-5 Hijrah. Dikatakan 
bahawa kitab ini selesai ditulis kira-kira tahun 460H/1058M. 

Bagi mengelakkan kekeliruan, eloklah dijelaskan di sini 
bahawa terdapat beberapa kitab oleh penulis yang berlainan 
namun kesemuanya berjudul Al-Masalik wal Mamalik, contohnya 
oleh Ibn Khordazbah 1 , Ibn Hawqal, Al-Istakhri dan lain-lain. 

Kitab ini terdiri daripada dua jilid yang tebal, sarat dengan 
pelbagai maklumat. Di kesempatan ini, saya cuma 
menterjemahkan bahagian yang berkait dengan Kepulauan 
Melayu dan Lautan Hindi serta terselit sedikit mengenai laut- 
laut yang lain. Adapun baki yang masih belum diterjemah itu 
saya berdoa agar Allah mengurniakan kesempatan yang lain di 
masa hadapan untuk saya menyelesaikannya. Amin. 

Saya ingin berterima kasih kepada saudara Naseer Sobree 
dan Baytul Hikma yang sudi menerbitkan karya ini. Juga kepada 
para pembaca yang terus menyokong usaha memperkayakan 
khazanah keilmuan bangsa kita khususnya. Semoga Allah 


1 Telah saya terjemahkan ke dalam bahasa Melayu dan diterbitkan oleh 
Geroda Merah Press (2018). —pent. 

merahmati dan mengurniakan niat yang murni dalam setiap 
kata dan perbuatan kita. 

Selamat membaca! 

Wassalam. 


Arsyad Mokhtar 

Jumaat, 4:20 petang, 

15 Rabiul Awwal 1440 H, 
(23 November 2018M), 
Pendang, Kedah Darul Arnan. 

Muka depan naskliah berbahasa Arab kitab ini. 

LAUTAN HINDI 


( 266 ) 

la itulah Laut Habsyi. Ia juga Laut China, Hind, Sind, Zanj, 
Basrah, Ubullah, Faris (Parsi), seperti yang mereka yakini, juga 
Oman, Bahrain, Shuhar, Ailah dan Qalzum. Tiada lautan di 
bahagian bumi yang ditempati manusia yang lebih besar 
berbanding lautan itu. 

Panjangnya daripada Timur ke Barat adalah sejauh lapan 
ribu (8000) mil, sementara lebarnya sebanyak dua ribu tujuh 
ratus (2700) mil. Dan lebarnya pada bahagian yang lain pula 
sebanyak seribu sembilan ratus (1900) mil. Terdapat pelbagai 
pendapat berbeza tentang ukuran itu, tetapi apa yang telah 
disebutkan tadi adalah pendapat yang paling sahih. 

Lautan ini, sekalipun berupa lautan yang satu, tetapi 
sebenarnya merupakan enam buah laut yang bergabung satu 
sama lain. Para kelasi yang mahir dapat mengenal perbezaan 
antara setiap laut itu kerana setiap satunya memiliki warna, 
angin, ikan dan udara yang berbeza. 

Di antara laut itu adalah Laut Larawi 2 yang di pesisirnya 
adalah negeri Saimur, Subarah, Tanah, Sandan/Sidan, 
Kanbayat 3 dan negeri-negeri Hind yang lainnya. 

Seterusnya adalah Laut Harkand 4 , kemudian Laut 


2 Ar: ( csjjM ) 

3 Ar: ( i), ( Oj \j ), ( Aj t) ), ( i j 1 —’.A 1 ), ( Aj LaS"” ), 

4 Ar: ( ). 

Kalabar 5 , iaitu Laut Kalah 6 dan Pulau-pulau 7 . Setelah itu Laut 
Kanduranj 8 , kemudian Laut Sanfa 9 yang kepada negerinya itu 
dinisbahkan sejenis gaharu. Setelah itu adalah Laut China, iaitu 
Laut San-gha 10 yang tidak diketahui batasannya selepas itu. 

(267 ) 

Di seluruh lautan ini terdapat pulau-pulau yang tidak 
terkira banyaknya serta umat manusia yang tidak tertulis 
bilangannya. Kebanyakan makanan mereka adalah kelapa. 

[KERAJAAN SANG RATU] 

Di antara Laut Larawi dan Laut Harkand terletaknya pulau- 
pulau yang diperintah oleh seorang Ratu yang mana telah kami 
sebutkan sebelum ini. Matawang mereka itu adalah kulit siput. * 11 

Disebutkan bahawa daun-daun kelapa akan dicampakkan 
ke atas permukaan laut berhampiran pantainya, lalu haiwan 
siput berkenaan akan bertindan-tindan melekat di daun-daun 
itu. Setelah itu, daun kelapa berkenaan akan diambil dan 
dijemur. Terik matahari membakar dan mengeringkan siput- 


5 Ar: ). Kalahbar, yakni pesisir Kedah, -pent. 

6 Ar: ( ). Apabila pengarang membezakan antara Laut Kalabar dan 

Laut Kalah, ini menunjukkan bahawa Laut Kalah di sini merujuk kepada 
Selat Melaka. Wallahu a’lam. —pent. 

7 ^ )■ 

8 Ar: ( ). 

9 Ar: ( ). 

10 Ar: ( ). 

11 Dalam kitab yang lain contohnya Rihlatus Sirafi dan lain-lain, ada 

dinyatakan bahawa penduduk menyebut matawang kulit siput itu sebagai ( 
2=^5"), ( ). Setelah meneliti beberapa ejaan yang terdapat dalam naskhah 

kitab-kitab itu, maka di sini saya berpendapat barangkali yang dimaksud 
adalah “Kupang” yang ditulis dalam bahasa Arab sebagai “Kubanj” ( ). 

Wallahu a’lam. —pent. 

siput itu lalu kemudian dikumpul dan disimpan di 
Perbendaharaan (Baitul Mai). 

Ptolemy menyebutkan bahawa pelabuhan Laut Harkand, 
iaitu pulau-pulau Ratu ini adalah sebanyak seribu sembilan 
ratus (1900) buah pulau yang makmur berpenghuni, tidak 
termasuk pulau-pulau yang tenggelam. 12 

Di pulau Ratu ini juga terdapatnya ‘anbar 13 yang bagus. 
Adakalanya sepotong ‘anbar itu mencapai sebesar sebuah 
rumah. Nanti akan kami sebutkan bagaimanakah ‘anbar itu 
serta asal-usulnya iaitu sewaktu menjelaskan tentang Laut 
Hijau 14 dan isi lautnya, insya Allah. 

( 268 ) 

[KERAJAAN MAHARAJA] 

Di Kepulauan Laut Sanfa adalah terletaknya kerajaan 
Maharaja. 15 Keseluruhan kerajaan baginda tidak dapat 
dijelajahi dalam masa beberapa tahun sekalipun dengan 
menggunakan kapal yang paling cepat pelayarannya. 16 Dalam 
kepulauan baginda terdapat aneka jenis wangi-wangian dan 
rempah-ratus. Dan tiada seorang [penguasa] pun dalam negeri 
Hind yang nremiliki seperti apa yang dimiliki baginda itu. 

Pulau yang menjadi tempat bersemayamnya Maharaja 
sangatlah besar dan makmur dengan penempatan yang 
bersambung-sambung serta subur tanah ladangnya. 

Sebahagian pedagang yang telah memasuki pulau [tempat 


12 Mungkin yang dimaksud adalah tenggelam sewaktu air pasang. —pent. 

13 Sejenis haruman yang mahal. —pent. 

14 Ar: ). 

15 Ar:(^)- 

16 Gambaran kepada luas dan banyaknya pulau di bawah kekuasaannya. 
-pent. 

bersemayam Maharaja] itu dan dapat dipercayai 
penceritaannya telah menyebutkan bahawa suara kokokan 
ayam yang bertenggek di pohon akan disahut bersahut-sahutan 
[oleh ayam jantan lainnya] sehingga seratus (100) farsakh 
jauhnya. Ini disebabkan penempatan penduduknya yang 
bersambungan dan tersusun rapi tanpa sebarang tanah gersang 
atau sepi tidak berpenghuni. 

Begitu juga apabila ada seseorang musafir yang berkelana 
di pelusuk pulau berkenaan tanpa sebarang bekalan pasti akan 
mendapatkan makanan dan kehidupan yang mewah di mana 
saja yang dia singgahi. 

Kepulauan baginda bersambung dengan banjaran 
gunung 17 yang tinggi mencecah awan. Pada malam hari, akan 
kelihatan jelas api kemerahan daripada pergunungan itu yang 
menghamburkan bunyi guruh dan petir. Adakalanya akan 
kedengaran dari gunung-ganang itu bunyi yang pelik lagi 
mengerikan yang memberi peringatan akan berlakunya 
kematian seorang raja mereka. 

[PULAU DAJJAL] 

Setelah pulau itu adalah pulau lain yang sepanjang harinya 
sentiasa kedengaran bunyi gendang, serunai, gitar dan segala 
alat muzik serta berjenis-jenis tarian dan tepuk-sorai yang dapat 
difahami dan dibezakan setiap bunyinya. Mereka (para pelayar 
dan pengembara) meyakini bahawa di pulau itulah ternpat 
tinggalnya Dajjal. 

Dalam kepulauan Maharaja ini juga terdapat sebuah pulau 
yang berkeluasan empat ratus (400) farsakh. Wallahu a’lam. 


17 Ar: ( JL>- ) Di sini disebutkan dalam kata jamak, bukannya sebuah 
gunung saja (J*>-). -pent. 

(269) 

[KETAM PELIK DI LAUT CHINA] 

Adapun Laut China, maka antara keajaibannya adalah di sana 
terdapat sejenis ketam sebesar sehaSla dan sejengkal yang keluar 
daripada laut itu. Apabila ia terpisah daripada air dan telah naik 
ke darat, ia lalu bertukar menjadi batu. Ketam yang sudah 
menjadi batu ini menjadi ramuan campuran dalam celak mata. 

(270) 

[KERAJAAN BALLAHARA] 

Tidak ada dalam mana-mana kerajaan pun baik di Sind 
mahupun Hind, setelah kaum Muslimin, yang kerajaannya 
seperti kerajaan Ballahara 18 . Mereka dikurniakan umur yang 
panjang berbanding orang lain, yang mana menurut mereka, 
(keiktimewaan) ini adalah disebabkan oleh keadilan 
pemerintahannya. 

[KERAJAAN TAQA] 

Selepasnya [yakni Ballahara] adalah kerajaan Taqa 19 yang 
[penduduknya] cantik rupawan. Para saudagar saling berlumba- 
lumba untuk membeli para wanita daripada penduduk di situ. 

[KERAJAAN DAHRAM] 

Selepas raja ini [yakni Raja Taqa] adalah kerajaan Dahram 20 . 
Dan ia [yakni Dahram] adalah gelaran bagi raja-raja mereka. 
Baginda memiliki kerajaan yang sangat besar dan baginda sering 


18 Ar: (cS^UO- 

19 Ar: (JWI). 

20 Ar: ( fj »: ). 

berperang dengan Ballahara. Dikatakan bahawa bilangan 
tukang dobi dan pekerja dalam pasukannya mencecah bilangan 
lima puluh ribu (50,000) orang. 21 Matawang [kerajaan] baginda 
adalah kulit siput. Dalam kerajaan mereka juga terdapat emas 
dan perak dengan lombong-lombong yang tidak terkira 
banyaknya. 


[BADAK SUMBU] 

Di negeri baginda turut terdapat haiwan yang terkenal dengan 
panggilan Bisyan 22 , iaitnlah badak sumbu. Binatang ini juga 
terdapat di Hind 23 , tetapi yang di sana lebih tegap di samping 
tanduknya [yakni sumbunya] juga lebih tajarn melengkung. 
Gajah amat takut kepada haiwan ini yang merupakan makhluk 
Allah Azza wa Jalla yang paling kuat. Ia lebih kecil ukurannya 
berbanding gajah. 

Mereka [yakni penduduk di sana] memakan dagingnya 
seperti memakan daging kerbau. Pada sumbunya terdapat 
gambaran rupa segala jenis haiwan. Gambaran yang paling 
indah adalah yang berwarna hitam berlatar putih. Kadangkala 
ada juga yang berwarna putih berlatar hitam, tetapi sedikit yang 
ditemui begitu. Sumbu badak ini dibuat tali pinggang yang 
mencecah harga ribuan. 24 

(271) 


21 Ini mungkin benar atau mungkin juga mubalaghah yakni berlebih-lebihan 
dalam cerita. Wallahu a’lam. -pent. 

22 Ar: ( jlsJI). Mas’udi menulis dengan nun ( jUJI). -pent. 

23 Sebutan Hind di sini merujuk kepada India, bukan Hind secara 
umumnya. -pent. 

24 Berkemungkinan spesies badak sumbu jenis ini telah lama pupus akibat 
pemburuan sama ada untuk dimakan atau untuk sumbunya yang bernilai 
tinggi itu. Wallahu a’lam. -pent. 

[BUANG ANGIN UNTUK SIHAT] 


Kebanyakan raja-raja Hind tidak berpandangan patut menahan 
angin dalam perut. Begitu juga pendapat pada cendekiawan 
mereka. Mereka tidak malu untuk nrelepaskannya pada 
sebarang keadaan. Pada keyakinan mereka, menahan kentut 
adalah punca segala penyakit. Mereka berpandangan sendawa 
dan batuk lebih teruk berbanding kentut. Dalam keyakinan 
mereka, bunyi kentut yang kuat itu membersihkan penyakit serta 
menghilangkan bau/anginnya. 

Perkara itu ada disebutkan dalam sebuah qasidah yang 
terkenal dengan nama Dzatil Hulal seperti berikut: 

Sesungguhnya pendeta Hind telah berkata, 

Sebuah ungkapan penuh nasihat bagiku, 

Janganlah engkau tahan kentut bila terasa, 

Lepaskanlah! Dan bukalali! Biar terbuka, 

Sesungguhnya penyakit tibajika menahannya, 

Sedangkan lega dan reliat pada melepaskannya, 

Batuk dan buang hingus lebih teruk berbandingnya, 

Sial itu pada bersin, kentut berbunyi tidak mengapa, 

Adapun sendawa, itulah kentut berbunyi tiada, 

Dibanding kentut, lebih busuklah sendawa. 

(272) 

[PENYIKSAAN DIRI] 

Antara mazhab (yakni pegangan dan kepercayaan) mereka 
adalah bahawa nikmat yang akan mereka perolehi di masa 
hadapan (akhirat) adalah bergantung pada kadar sengsara yang 
ditanggung diri mereka di dunia ini. 

Kata beliau 25 : Sesungguhnya aku telah melihat seorang 
lelaki daripada kalangan mereka di negeri Saimur - di sana 
terdapat hampir sepuluh ribu (10,000) kaum Muslimin - iaitu 
pada tahun tiga ratus tiga puluh empat (334 H); lelaki tersebut 
berjalan keliling pasar diiringi sejumlah ahli keluarganya dengan 
ditonton oleh orang ramai. Dia menjunjung bara api dan 
karbaid sambil berjalan dengan keadaan kepalanya terbakar 
serta bau otaknya menusuk hidung. 

Apabila dia sampai kepada unggun api, dia mengeluarkan 
pisaunya lalu diletak pada hatinya lantas ditoreh. Kemudian dia 
memasukkan tangan kirinya ke dalam torehan itu, 
menggenggam hatinya lantas merentap keluar sepotong 
daripada hatinya itu. Sambil melakukan aksi itu, dia bercakap- 
cakap seperti tiada apa-apa berlaku. Setelah itu dia memotong 
hati yang direntap tadi, menyerahkan potongan itu kepada 
sebahagian saudaranya sebagai meremehkan kematian dan 
merasakan lazat untuk berpindah ke alam baqa. Kemudian, dia 
lantas menghumban diri ke dalam api yang marak. 

[GAHARU] 

Mereka 26 beranggapan bahawa perjalanan antara pulau Sanfa 
dan Qimar 27 yang menjadi pengeksport Gaharu Qimari 28 
adalah mengambil masa sebulan. Dan antara Qimar dengan 
Niyumah 29 - iaitu sebuah pulau yang terdapatnya Gaharu 


25 Mungkin beliau yang dimaksudkan adalah pedagang yang masuk ke 
sana. Wallahu a’lam. -pent. 

26 Mereka di sini mungkin bermaksud para saudagar, para pelayar atau 
pengarang sebelum beliau yang menceritakan perkara ini. Wallahu a’lam. — 
pent. 

27 Ar: (jLi) 

28 Ar: (). 

29 Ar: ( ). Dalam kitab lain ditulis ( ), ( ). Sebahagian orang 

Hind 30 - jaraknya adalah lima hari. Mereka menyebutkan 
bahawa pokok gaharu terbaik itu besarnya lebih kurang seperti 
pokok delima, melainkan daunnya itu seperti daun pokok 
raihan 31 . Mana-mana pokok itu yang tumbuh di celah-celah 
batu dan segar 32 , maka itulah gaharu yang bagus. 

Terdapat sepuluh jenis gaharu kesemuanya. Setiap satunya 
adalah berbeza. Antaranya ada yang daunnya seperti daun 
pokok pear dan pokok prune, iaitu jenis yang banyak tumbuh di 
gunung di Sanfa. Jika engkau datang melalui laut dengan tiupan 
angin yang baik, iaitu sekitar lima belas hari perjalanan. 
Kebanyakan pokok-pokok di Sanfa adalah pokok gaharu yang 
menjadi eksport utama ke negeri-negeri luar. Selain itu, pokok 
kemenyan 33 juga banyak terdapat di sana. Antara jenis haiwan 
yang ada di gunung itu adalah gajah dan badak sumbu. 

(273 ) 

[TELUK BARBARI] 

Daripada Lautan Hindi ini keluar satu teluk 34 yang bersambung 
dengan bumi Habsyah dan Zanj yang dinamakan [Teluk] 


berpendapat ianya Pulau Tioman kini. Saya telah menulis agakpanjanglebar 
tentang ini dalam salah satu nota kaki terjemahan buku Rihlatus Sirafi 
(Baytul Hikma, 2016). Wallahu a’lam. -pent. 

30 Ar: ( ). 

31 Pokok Selasih. Dalam bahasa Inggeris disebut “Basil” atau dikenal juga 
dengan nama “Oregano”. Ia ada pelbagai jenis. Di tempat kita ia biasanya 
dijumpai tumbuh meliar di tempat bakar sampah di rumah-rumah kampung. 
-pent. 

32 Ar: ( Uaj ). Kalimah ini kalau buah kita katakan mengkal, kalau sayur 
kita katakan segar. Di sini saya tidak tahu perkataan apa yang sesuai bagi 
pokok, jadi saya gunakan kata “segar”. Mungkin juga kata “muda” sesuai. - 
pent. 

33 Ar: (). Barangkali pokok damar. —pent. 

34 Ar: (^ ). 

Barbari 35 . Panjangnya lima ratus (500) mil dengan lebar seratus 
(100) mil. Tidak ada tempat di lautan itu yang lebih 
menggerunkan berbanding teluk ini. Ombak gelombangnya 
menggila, gelap pekat dan tidak putus-putus sehingga tidak 
kelihatan sebarang buih pun seperti mana kebiasaan ombak laut 
yang biasanya. Gelombang itu boleh mencecah ketinggian 
sebuah gunung yang sangat tinggi, kemudian ia menghempas 
sedalam-salamnya seumpama sebuah lembah yang sangat 
dalam. 


[IKAN PAUS] 

Di teluk itu terdapat sejenis ikan yang dikenali sebagai Wal 36 . 
Panjang ikan itu empat ratus ke lima ratus (400 - 500) hasta 
Umari, iaitu ukuran hasta penduduk laut tersebut. Kadangkala 
sebahagian badan ikan itu muncul daripada permukaan laut 
seumpama sekeping layar kapal yang sangat besar dan ia 
menyemburkan air ke udara yang setinggi lebih daripada 
lontaran panah. 

Ikan itu nrenggunakan ekor dan sirip sisinya bagi 
menghimpunkan ikan-ikan ke dalam mulutnya yang ternganga 
luas, lantas semuanya akan melimpah masuk [ke perutnya], 
Apabila ikan ini berbuat melampau, maka Allah akan 
menghantar sejenis ikan sepanjang sehasta bernama ikan 
Lasyk 37 yang akan menempel di pangkal ekornya. Maka ikan 
paus itu tidak akan dapat menghalau ikan kecil tersebut. Ia akan 
berenang merentas lautan lalu menghempas dirinya sendiri 
sehingga mati, lalu bangkainya akan terapung di permukaan air 


35 Ar: (). 

36 Ar: ( JljVl). Yakni ikan paus. Barangkali dari kalimah ini datangnya kata 
Whale dalam bahasa Inggeris. —pent. 

37 Ar: ( ALihl). 

seumpama sebuah gunung yang sangat besar. 38 

[BUAYA SUNGAI NIL] 

Demikian jugalah yang dilakukan oleh seekor binatang kecil 
terhadap buaya yang terdapat di pesisir sungai Nil. Ianya sejenis 
buaya yang tidak mempunyai dubur. Apa-apa yang dimakannya 
apabila masuk ke perut akan bertukar menjadi ulat. Bilamana ia 
merasa tidak selesa perut akibat ulat-ulat itu, ia akan bergerak 
naik ke darat dan menelentangkan diri di situ sambil menganga 
mulutnya luas-luas. 

Lalu burung-burung air 39 yang pelbagai jenis akan turun 
memakan ulat-ulat yang kelihatan pada mulut buaya itu. 
Binatang kecil yang disebutkan di awal tadi diam bersembunyi 
di bawah pasir. Apabila buaya berkeadaan begitu, maka 
binatang kecil itu akan melompat masuk ke dalam kerongkong 
buaya terus ke perutnya lantas merobek-robek perut sang buaya. 
Kemudian ia pun keluar. 

Adakalanya buaya itu akan membunuh diri sebelum 
sempat perutnya dirobek. Binatang kecil itu berukuran kira-kira 
sehaSla dan berupa seakan jebon 40 tetapi berkaki banyak dengan 
kuku tajam. 

( 274 ) 


38 Berkenaan bangkai ikan paus ini ada kisah yang mana para sahabat 
Nabi SAW yang dalam satu perjalanan keputusan bekalan makanan lalu 
terjumpa bangkai paus yang terdampar. Mereka kemudian menyambung 
hayat dengan memakan ikan itu. Keseluruhan kisahnya bolehlah dibaca 
dalam kitab hadis. -pent. 

39 Ar: ( 5 UI ) Iaitu burung-burung yang jenis bermain di air seumpama 
camar, bangau, kedidi dan sebagainya kalau di tempat kita. Wallahu a’lam. - 
pent. 

«Ar:(^^). 

[PULAU-PULAU DI LAUTAN HINDI] 

Di antara Laut Harkand dan Laut Larawi yang termasuk dalam 
Lautan Hindi terdapat kira-kira seribu (1000) buah pulau. Jarak 
antara sesebuah pulau sekitar satu farsakh. Kepulauan ini yang 
dikenali sebagai Dibajat 41 semenjak zaman dahulukala lagi 
diperintah oleh seorang Ratu. Tenteranya tidak terkira kerana 
teramat ramai. Penghujung pulau ini adalah pulau Sarandib 42 . 
Bersambung dengan kepulauan ini adalah pulau-pulau lainnya 
yang turut mempunyai bilangan tentera yang tidak 
terpermanai 43 . 

(275 ) 

[KEUNIKAN KAPAL PENDUDUK SEKITAR LAUTAN HINDI] 

Lautan yang disebutkan ini semuanya mampu meleburkan besi 
dan menanggalkan paku-paku kapal akibat hempasan ombak 
besar yang tidak henti-henti. Kerana inilah para penduduk 
sekitar lautan ini membina kapal-kapal mereka menggunakan 
kayu jati 44 yang diikat dengan tali pintalan sabut kelapa sebagai 
menggantikan paku. 

( 276 ) 

[PULAU SARANDIB DAN KEUNIKANNYA] 

Di pulau Sarandib terdapat sebuah binaan kuil emas yang 
sangat besar yang sarat dihiasi pelbagai hiasan dan batu permata 


41 Ar: ( )• Dikatakan ianya Kepulauan Maldives kini. Ibn Batutah 

pernah menjejakkan kaki dan tinggal beberapa ketika di pulau ini. —pent. 

« Ar: ( ). Iaitu Sri Lanka, —pent. 

43 Ini adalah perkataan klasik yang sengaja saya gunakan di sini, iaitu 
bermaksud “banyak tidak terkira”. —pent. 

44 Ar: ( £ U1). 

bernilai tinggi. Di situlah tempat berhimpunnya para penduduk 
sambil mempelajari sejarah datuk nenek dan kisah para raja 
mereka. 

Dikatakan bahawa keluasan pulau Sarandib adalah lapan 
puluh farsakh darab lapan puluh (80 x 80 farsakh). 45 Di Sarandib 
juga terdapat sebuah gunung tinggi mencecah awan yang dapat 
dilihat oleh orang yang berada sejauh beberapa hari perjalanan 
di laut. Gunung inilah yang dikatakan menjadi tempat Nabi 
Adam alaihissalarn diturunkan [ke dunia]. Puak Brahma 46 
mengatakan bahawa di situ terdapat bekas tapak kaki Nabi 
Adam yang telorn berukuran kira-kira lima puluh (50) hasta. 

Di atas gunung ini terdapat cahaya yang sentiasa bersinar- 
sinar seumpama kilat yang menyambar. Di situ juga dan 
sekitarnya ada pelbagai jenis batu delirna rnerah, kuning dan 
hitarn. Delirna merah adalah yang paling bagus dan mahal. Ini 
kerana apabila dikenakan api maka ia akan bertambah-tambah 
merah menyala dan indah. Sekiranya pada delirna itu ada setitik 
saja warna merah menyala, lalu dikenakan api padanya, maka 
titik merah itu akan merebak ke seluruh batu delirna itu lantas 
menukarkan warnanya kepada merah yang sangat cantik. 

Menurut kata mereka, kikir besi 47 tidak memberi sebarang 
kesan terhadap warna batu delirna. Sesungguhnya Aristotle' 16 
berpandangan dengan penuh yakin bahawa barangsiapa yang 


45 1 farsakh menyamai 10 km. maka keluasannya adalah 800 x 800 = 
640,000 km2. Kerana itu kita dapati dalam peta-peta lama Sarandib saiznya 
besar. Keluasan Sri Lanka kini cuma 65,610 km2. Tidaklah kita ketahui sama 
ada keluasan yang disebutkan dalam kitab-kitab klasik itu memang 
sebenarnya dan ia kian mengecil akibat kenaikan paras laut atau hakisan 
bencana alarn dan sebagainya. Wallahu a’lam. -pent. 

46 Ar: ( ). 

47 Ar: ( jjL.). 

48 Ar: (). 


19 




memakai kalung atau cincin daripada tiga jenis batu delima 
yang telah kami sebutkan di atas, dan orang itu berada pada 
sebuah negeri yang ditimpa wabak, ia tidak akan dijangkiti. 

Katanya, sesungguhnya Sarandib tidaklah termasuk dalam 
pemerintahan kerajaan Ratu yang disebutkan sebelum ini, tetapi 
ia dibawah perintah Raja Al-Bohal 49 . Raja ini seorang peminum 
arak. Bekalan araknya dibawa daripada negeri Arab. Hanya 
baginda seorang saja daripada kalangan Raja-raja Hind yang 
meminum arak. Bukan itu saja, bagindajuga menghalalkan arak 
kepada para penduduk dalam kerajaannya. 

... 50 Kerajaan-kerajaan Ratu ini namanya Barran 51 . 
Baginda Ratu inilah yang digelar Barraniah 52 , dan kerajaannya 
sangat kuat. Hinggakan Raja Bohal yang mempunyai kerajaan 
besar dan tentera yang ramai itu pun alah dengan baginda Ratu. 
Negeri Ratu ini brpenyakit wabak. Jika ada orang luar yang 
datang menetap di sana kiranya menempah ajal akibat penyakit 
wabak itu. Gajah-gajah yang terdapat di sini juga sangat besar 
berbanding di tempat lain. 

(277 ) 

[RAJA-RAJA HIND DAN GAJAH] 

Raja-raja Hind akan membayar sebanyak seribu (1000) dinar 
bagi setiap satu hasta tambahan yang melebihi lima hasta 
sehingga mencapai tujuh hasta ketinggian seseekor gajah. 
Bayaran juga akan dikurangkan sebanyak itu jika ukurannya 


49 Ar: (). 

50 Beginilah dalam kitab asal. Menunjukkan ada ayat-ayat yang tertinggal 
atau tidak dapat dibaca. -pent. 

51 Ar: ( oly ). 

52 Ar: (ijipi). Agaknya daripada legenda keberanian Ratu inilah masuknya 
perkataan “Berani” dalam bahasa kita. —pent. 

kurang daripada sehasta. 5 - 1 Dan tidak ada gajah mereka yang 
melebihi tujuh hasta melainkan gajah yang dimiliki oleh [Ratu] 
Barraniyah sahaja yang mencecah sehingga sepuluh hasta. 

Tidak ada gajah milik para raja Al-Hind yang lebih berani 
dal am peperangan dibandingkan dengan gajah Raja 
Sailaman 54 , iaitu salah seorang daripada raja-raja mereka. 
Gajah itu dilatih oleh mereka untuk bersikap berani iaitu dengan 
menyalakan api yang cukup besar, kemudian diheret gajah 
kepada api itu. Mana-mana gajah yang tidak lari maka ia dikira 
berani. Manakala gajah-gajah yang lari atau takut apabila 
diseret akan digunakan untuk mengangkut beban dan barang- 
barang saja. 

(278) 

[LAUT MERAH] 

Seterusnya daripada laut itu [yakni Lautan Hindi] ada satu lagi 
teluk 55 yang berakhir di Qalzum yang terletak tiga hari 
perjalanan daripada Fuktat 56 , Mesir. Di pesisiran teluk itu 
terletaknya bandar Ailah 57 , Hijaz, Jeddah dan Yaman. 
Panjangnya sejauh seribu empat ratus (1400) mil. Negeri-negeri 
yang karni sebutkan tadi berada di pesisir Timurnya. Manakala 
di pesisir Baratnya pula adalah dataran tinggi Mesir dan 
sekitarnya, tanah Bujah dan sekelilingnya, kemudian negeri 


53 Barangkali ada kesilapan catatan di sini. Mungkin yang dimaksud 
adalah panjang gading gajah itu, bukannya ketinggian gajah. Wallahu a’lam. 
-pent. 

54 Ar: ( ). Dalam salah satu manuskrip ditulis ( ). 

55 Iaitu Laut Qalzum atau Laut Merah. —pent. 

56 Ar: ( ). 

s’ Ar: ( iLI). 

orang kulit hitam Habsyah dan Sudan 58 , sehinggalah 
bersambung ke penghujung bumi Zanj 59 yang terletak di sana 
negeri dan bumi Sufalah 60 . 

( 279 ) 

[TERUSAN SUEZ DI ZAMAN SILAM] 

Sesungguhnya, dahulu sebahagian Raja Yaman telah menggali 
sebuah terusan bagi menyambungkan antara Qalzum dan Laut 
Rom [Mediterranean], Tetapi usaha tersebut tidak berjaya 
kerana keadaan muka bumi Qalzum yang tinggi, manakala Laut 
Rom pula lebih rendah. Allah Azza wa Jalla telah menjadikan 
batas bagi keduanya seperti dalam kitabNya yang Maha 
Mulia. 61 

Terusan yang digali di bahagian Qalzum dikenali sebagai 
Ekor Buaya 62 , iaitu terletak satu mil daripada bandar Qalzum. Di 
situ terdapat sebuah jambatan batu yang besar yang dilintasi 
oleh jemaah haji dari Mesir. 

Bilamana usaha penggalian terusan itu tidak berjaya, maka 
raja Yaman tadi menggali pula sebuah terusan lain daripada 
Laut Rom di bahagian berhampiran negeri Tunis dan Dimyat. 
Terusan ini dikenali sebagai Teluk Zabar dan Khabyah 63 . Air 
daripada Laut Rom mengalir masuk mengairi teluk itu sehingga 
satu tempat bernama Na’na’an 64 . Maka kapal-kapal daripada 
Laut Rom boleh belayar masuk sehingga ke kampung tersebut, 


58 Ar: ( ) 

59 Ar:(^l). 

60 Ar: ( iJUv ). 

61 Surah An-Naml, Ayat 61. 

62 Ar: (j ). 

63 Ar: ( jJ \) 

64 Ar: ( ). 

manakala kapal-kapal daripada Laut Qalzum pula masuk 
sehingga penghujung Ekor Buaya tadi. Dengan itu jarak untuk 
mengangkut barangan daripada kedua-dua buah laut itu 
menjadi dekat. 

Seiring lamanya peredaran masa yang berlalu, kesemua itu 
akhirnya binasa. Dan kesan-kesan penggalian terusan itu masih 
kekal jelas [dapat dilihat] di tempat berkenaan. 65 

[Khalifah Harun] Ar-Rashid turut pernah berhasrat untuk 
menyambungkan antara dua buah laut tersebut bermula 
daripada hulu sungai Nil pada arah negeri Habsyah dan tanah 
tinggi Mesir. Namun usaha itu tidak berjaya. Kemudian 
baginda bercita-cita pula ingin melakukannya melalui negeri 
Farma 66 pada arah negeri Tunis. Lalu Yahya bin Khalid berkata 
kepadanya, “Sekiranya hal ini bejaya, nantipihak Rom akan rnenyerang 
serta menawan Masjidil Hararn dan Makkah.” Mendengarkan itu, 
baginda pun tidak nreneruskan niat tersebut. 

‘Amr bin Al-‘Ash [radhiyallahu ‘anhu\ juga pernah ingin 
melakukan hal yang sama ketika beliau memerintah Mesir, 
namun telah ditegah oleh Umar bin Al-Khattab radhiyallahu 
‘anhu. 

(280) 

[TELUK PARSI] 

Daripada lautan ini juga [yakni Lautan Hindi] menganjur 
keluar teluk yang ketiga iaitu Laut Parsi sepanjang seribu ernpat 


65 Membaca perkara ini mengingatkan kita kepada kegemilangan 
pelabuhan Kedah Tua, Melaka dan lain-lain di Kepulauan Melayu yang kini 
tidak tinggal lagi kesannya. Demikianlah sejarah menimbulkan keinsafan 
kepada kita. “Demikianlah kamigilirkan hari-hari itu di antara manusia. ” (Ali-Imran: 
Ayat 140). -pent. 

66 Ar: (L.yill). 

ratus (1400) mil dan lebarnya yang asal sebanyak lima ratus (500) 
mil. Penghujungnya adalah negeri Ubullah, Khasyabat dan 
‘Abadan 67 iaitu di bumi Basrah. 

Khasyabat Basrah dinamakan sedemikian kerana di sana 
ada beberapa kayu yang didirikan sebagai petanda kepada 
kapal-kapal yang hendak belayar ke Oman. Dan di sini adalah 
mula sempadan negeri Parsi. 

Teluk ini berbentuk segitiga dengan puncaknya di negeri 
Ubullah. Di pesisir Timurnya terletak pantai Parsi, Siraf, 
Kirman dan negeri Makran iaitu negeri kaum Khawarij. 
Kesemua ini merupakan bumi [yang terdapatnya pokok] 
kurma 68 . Kemudian pesisir Hind yang terletaknya muara 
Mihran iaitu sungai Sind. Seterusnya pesisiran itu sambung- 
menyambung makmur berpenduduk sehinggalah sampai ke 
bumi China. 

Berhadapan dengan apa yang kami sebutkan tadi, maka di 
bahagian pesisir Baratnya pula terletak pulau-pulau Qatar, 
pantai Bani Jazimah, negeri Oman yang berhadapan dengan 
negeri Kirman, kemudian bumi Shihr, Ahqaaf dan 
Hadhramaut. 

( 281 ) 

[‘ANBAR] 

Penduduk Shihr adalah daripada keturunan [Arab] 
Qudha’ah 69 , dan bangsa Arab yang mendiami negeri ini digelar 
Al-Maharah 70 . [Dalam percakapan] mereka menukar sebutan 


67 Ar: ( ibSh ), ( ), ( jbU ). 

Ar:(J^j). 

69 Ar: ( ). 

70 Ar: (). 

huruf “Kaf” ( il) kepada huruf “Syin” (). 

Di tempat mereka terdapat ‘anbar terbaik dan langka 
berbentuk bulat dengan warna biru. Mereka memiliki unta-unta 
jantan yang terlatih buat mengesan ‘anbar tersebut yang akan 
ditunggang di pantai. Apabila unta-unta jantan itu mengesan 
‘anbar tersebut, maka ia akan menderum di situ. Di pantai ini 
juga terdapat kemenyan yang diperdagangkan ke tempat- 
tempat lain. 

‘Anbar terbaik juga boleh didapati di Kepulauan Zanj. Ia 
terhasil di dasar laut seunrpama cendawan atau kulat. 
Adakalanya ia dimakan oleh sejenis ikan yang paus lalu 
menyebabkan kematian paus tersebut. Ada sekumpulan orang 
Zanj yang memang kerjanya mencari-cari bangkai paus yang 
terapung di permukaan laut itu. Apabila terjumpa, maka mereka 
akan segera mencampakkan pencangkuk dan menarik bangkai 
tersebut. Kemudian mereka akan membelah perutnya bagi 
mengeluarkan ‘anbar yang telah dimakan oleh paus itu. ‘Anbar 
jenis ini dikehendaki oleh para saudagar rninyak wangi di Iraq 
dan Hind. 

Di pantai Laut Andalus juga terdapat ‘anbar jenis bagus di 
tempat yang disebut Syantarin dan Syadzunah 71 . 

( 282 ) 

[PULAU DAN GUNUNG DI TELUK PARSI] 

Ada banyak pulau di teluk ini [yakni Teluk Parsi], contohnya 
pulau Kharak 72 yang memiliki tempat selaman mutiara. 
Mutiara dari situ terkenal dengan nama Al-Kharaki. Selain itu, 


71 Ar: ( iylij ) 

72 Ar: ( ). 

ada pulau Awal 73 yang ditempati oleh Bani Ma’an 74 dan ramai 
bangsa Arab yang lain. 

Di laut ini juga terletaknya gunung-ganang yang terkenal 
dengan sebutan Kusair dan ‘Uwair 75 , dan gunung ketiga yang 
ddak diketahui. Gunung-gunung itu hitam gelap dan menjulang 
ke langit. Tiada sebarang haiwan mahupun tumbuhan yang 
hidup di situ. Ia dikelilingi oleh air laut dengan ombak yang 
tidak putus-putus menghempas dan menggerunkan sesiapa jua. 
Setiap kapal tidak dapat tidak mesti melalui di antara gunung- 
gunung itu, ada ketikanya selamat dan ada kalanya tidak. 
Gunung-gunung itu berada di tengah laluan pelayaran daripada 
Oman ke Siraf. 

Jarak di antara teluk ini dan Teluk Qalzum jika melalui 
daratan adalah seribu lima ratus (1500) mil. 

(283 ) 

Kesemua laut tadi adalah satu jua: Laut China, Hind, Parsi, 
Yaman; namun berbeza ombak dan gelombang airnya. Waktu 
yang sukar bagi kapal-kapal untuk belayar di Laut Parsi 76 
bermula beredarnya matahari ke garis buruj Gadis 77 sehingga ke 
buruj Ikan 78 , sementara Laut Hind pula sebaliknya 79 . Kedua 
laut itu bagaikan pergerakan air pasang yang saling bergelora 


73 Ar: ( Jl,i). 

74 Ar: ( q** yi ). 

75 Ar: ( jjt-j ) 

76 Barangkali ada kesilapan di sini. Mungkin yang dimaksud adalah Laut 
China. Kerana disebutkan di akhir bahawa Laut Parsi dapat dilayari 
sepanjang tahun. Wallahu a’lam. -pent. 

77 Ar: ( ), zodiak Virgo, —pent. 

78 Ar: ( opJI), zodiak Pisces, -pent. 

79 Barangkali yang dimaksud di sini adalah musim tengkujuh di Laut Hindi 
adalah setelah berakhir musim tengkujuh di laut sebelumnya. Wallahu a’lam. 
-pent. 

pada waktu masing-masing. Adapun Laut Parsi, maka ia dapat 
dilayari sepanjang tahun. 

(284) 

[BANDINGAN LAUT QALZUM DENGAN LAINNYA] 

Tidak ada di antara teluk yang telah kami sebutkan sebelum ini 
yang lebih busuk baunya dan sedikit kebaikannya baik di dasar 
mahupun permukaannya berbanding Laut Qalzum yang 
terletak di sebelah kanan Laut Hindi. 80 Laut itujuga terlampau 
ganas dan memiliki gunung-ganang yang besar. Kapal-kapal 
tidak dapat belayar di situ melainkan pada waktu siang sahaja. 
Apabila malam menjelang, semua kapal akan berlabuh di 
perhentian-perhentian yang sedia maklum. 

Ia jauh berbeza jika dibandingkan dengan Laut Hindi dan 
Sind yang di dasarnya terdapat mutiara dan ‘anbar, di 
gunungnya terdapat permata dan galian emas perak, selain hasil 
pesisirnya seperti kayu hitam, rotan buluh, gaharu, pohonan 
kafur, cengkih, cendana serta pelbagai wangi-wangian. 

(285 ) 

[MUTIARA DAN CARA MENDAPATKANNYA] 

Tempat selaman mutiara di negeri Kharak, Qatar, Oman, 
Sarandib dan lain-lain hanya terdapat di Lautan ini, sementara 
di tempat lain tiada mutiara. Para penyelam tidak memakan 
daging yang lain selain ikan sahaja. Mereka juga niesti menebuk 


80 Pengarang menyebutkan di sebelah kanan Laut Hindi kerana pada peta 
zaman dahulu bahagian selatan peta hari ini berkedudukan di atas. Saya 
tidak mengatakan peta zaman dahulu terbalik, tetapi saya katakan bahawa 
peta zaman kinilah yang sengaja dilukis terbalik kerana tujuan-tujuan 
tertentu antaranya bagi menunjukkan bangsa kulit putih Anglo-Saxon lebih 
tinggi dan mulia berbanding bangsa kulit berwarna. —pent. 

pangkal telinga sebagai laluan pernafasan disebabkan pada 
hidung mereka diletakkan cengkerang penyu. 

Di telinga pula akan disumbatkan kapas dicelup minyak 
yang mana semasa berada di dasar laut nanti minyak itu akan 
diperah lalu menjadi cahaya yang mampu menerangi. 
Sementara itu, betis dan tangan pula akan dilumuri dengan 
warna hitam bagi menakutkan haiwan-haiwan laut daripada 
mendekati mereka. Sewaktu di dasar laut, mereka akan saling 
menjerit dengan suara seperti salakan anjing, juga bagi 
menakutkan haiwan laut. Adakalanya suara itu dapat didengari 
sehingga ke pernrukaan laut. 

Selaman mutiara hanya akan dilakukan bermula awal 
bulan Naisan [ sekitar April] sehingga penghujung bulan Ailul 
[sekitar September]. 

( 286 ) 

[LAUT HIJAU ] 81 

Adapun Laut Rom [Mediterranean], iaitulah Laut Syam, Mesir 
dan Andalus, maka sesungguhnya ia merupakan sebuah teluk 
daripada Laut Uqyanus 82 . Panjangnya [Laut Rom] itu adalah 
lima ribu (5,000) mil. As-Sarakhsi menyebutkan daripada Al- 
Kindi bahawa panjangnya enam ribu ( 6,000 ) [mil]. Lebarnya 
pula berbeza-beza, ada tempat lebarnya lapan ratus (800), 
sepuluh (10) dan ada yang disebutkan dua belas (12) mil, iaitu di 
antara pantai Sabtah 83 dan Tanjah 84 dengan pantai Andalus. 
Laluan sempit itu disebut Az-Zuqaq. 85 Nanti karni sebutkan 


81 Ar: ). Laut Atlantik. -pent. 

82 Ar: (). 

83 Ar: ( ) 

84 Ar: ( ). 

85 Ar: ( jlijJI). Kini dikenal sebagai Selat Gibraltar, —pent. 

dalam penceritaan mengenai Mesir, insya Allah, berkenaan 
sebuah jambatan batu yang menghubungkan antara dua pesisir 
di atas dan bagaimana ia dihanyutkan oleh arus laut tersebut. 

Pada satu tanjung yang menjulur daripada teluk ini ke Laut 
Uqyanus terdapat sebuah menara tembaga yang telah dibina 
oleh Heraklius 86 , Sang Raja Perkasa. Di atas menara itu 
terdapat tulisan dengan patung-patung yang mengangkat 
tangannya memberi isyarat: “Tidak ada jalan di belakangku ini. 
Tiada laluan di laut itu. Tiada kapal dapat belayar, tiada hidupan di sana, 
tidak diketahui penghujungnya, dan tidak diketahui pula keluasan dan 
kedalamannya. la adalah Laut Kegelapan, Tang Berwarna Hijau dan 
Meliputi. ” 

(287 ) 

[PENEMU AMERIKA SEBELUM COLUMBUS] 

Sesungguhnya pernah ada seorang anak muda daripada 
penduduk Andalus, namanya Khasykhasy 87 , yang berasal 
daripada Qurtubah 88 telah bertindak membahayakan dirinya. 
Bersama sekumpulan pemuda sebayanya, nrereka belayar 
menggunakan beberapa buah kapal siap bekalan lalu masuk 
belayar ke laut ini lantas hilang tanpa berita. Setelah beberapa 
lama, nrereka kembali dengan membawa harta benda yang 
banyak serta berita-berita yang terkenal. 89 

(288) 

Laut ini hanya dilayari pada bahagian ke Barat dan Utara 


86 Ar: ( JJyt. ) Sila gugel Pillars of Hercules untuk perbandingan dan 
bacaan tambahan. -pent. 

87 Ar: (jiU^-). 

88 Ar: ( iJsji). Cordoba, -pent. 

89 Inilah bukti bahawa sebelum Columbus telah ada yang belayar ke benua 
Amerika. —pent. 

sahaja, bermula daripada hujung negeri Sudan 90 sehingga ke 
Britain 91 , iaitu sebuah pulau besar yang terletak di hujung Utara. 
Di laut ini juga [yakni Laut Hijau] terdapat enam buah pulau 
berhadapan dengan negeri Sudan yang dinamakan [Pulau- 
pulau] Keabadian 92 . Sementara berhampiran pulau Britain 
terdapat sebelas buah pulau serta sebuah pulau yang disebut 
Ghadirah 93 yang bersetentang dengan Andalus. Laluan masuk 
ke teluk ini terkenal dengan sebutan Az-Zuqaq. Dan selepas 
laluan masuk itu, tiada seorang pun mengetahui apa yang 
terdapat di sana. 


[LAUT ROM] 

( 289 ) 

Teluk ini ialah Laut Rom, Tartus, Missisah, Antakia, Lazqiyah, 
Atrabulus, Sur 94 dan lain-lain pantai Syam, Mesir dan 
Iskandariah. Di laut ini terdapat banyak pulau seperti pulau 
Qubrus 95 yang dilingkungi air sejauh dua ratus (200) mil, pulau 
Iqritasy 96 yang dikelilingi laut sejauh lapan ratus (800)mil, pulau 
Siqiliyah 97 yang dilingkungi laut sejauh lima ratus (500) mil, 
pulau Sirdaniyah 98 yang dilingkungi laut sejauh tiga ratus (300) 


90 Ar: ( ). Sudan ini bukanlah dengan sempadan Sudan hari ini. 

Mungkin maksud pengarang dengan kalimah “Sudan” merujuk kepada 
bangsa berkulit hitam umumnya. -pent. 

91 Ar: ( ). 

92 Ar: ( oIjJUJI). 

99 Ar: (5y.AP ). 

94 Ar: (), ( ), ( LS3LI), ( ), ( u Aj\ J b \), (). 

95 Ar: ()• Cyprus. 

96 Ar: ( I). 

97 Ar: ( ). 

98 Ar: ( Lity,;). 

mil, serta pulau-pulau lain lagi. 

( 290 ) 

Mutiara didapatkan daripada Laut Ifriqiyah" dan 
Siqiliyah. Laluan sempit yang kami telah sebutkan sebelum 
ini 100 , iaitu teluk yang pesisirnya terletak negeri Tanjah, 
bersambung dengan negeri Maghribi, Ifriqiyyah, Sus, Atrabulus 
Maghribi 101 , Qairawan, pesisir Burqah, sehingga ke negeri 
Iskandariah, sampai ke Tunis, Dirnyat, pesisir Syam, seterusnya 
pesisir Ronr 102 [Konstantinopcl] sampai ke negeri Ronra 103 
[Itali], bersambung ke pesisir Andalus, lalu beraklrir kembali di 
teluk sempit yang kami sebutkan di awal tadi. 

Dari teluk ini [Laut Mediterranean] juga keluar suatu teluk 
lain ke utara berhampiran Roma sepanjang lima ratus (500) mil 
yang dinamakan Adreas 104 , iaitulah yang dikenali oleh bangsa 
Rom sebagai Ma’ Regina 105 . 

Dan daripadanya 106 juga keluar suatu teluk lagi 107 sehingga 
ke bumi Narbunah 108 . 


99 Ar: ( ).Afrika. -pent. 

100 Yakni Selat Gibraltar, —pent. 

101 Tripoli, —pent. 

102 Ar: ( ) 

103 Ar: ( ). Lihat perbezaan antara Rom Itali dengan Rom 

KonSiantinople (Turki kini) yang disebutkan sebelum ini. Ini satu perkara 
penting yang kebanyakan orang sering terkeliru. —pent. 

104 Ar: (^jil) iaitu Laut Adriatic, -pent. 

105 Ar: (tjdj ) Mar Ionio. -pent. 

106 Yakni Laut Mediterranean, —pent. 

107 Barangkali yang dimaksud adalah Laut Aegean. Wallahu a’lam. —pent. 

108 Ar: (iijjj )» 

[LAUT NITASY] 

( 291 ) 

Laut Nitasy 109 turut merentasi negeri Laziqah 110 menuju ke 
Konstantinopel. Panjangnya seribu seratus (1100) mil dengan 
kelebaran tiga ratus (300) mil. Laut Nitasy ini merupakan laut 
bagi bangsa Turki, Burghar, Rus * * 111 dan selain mereka. Ia 
memanjang bermula daripada utara iaitu daripada bandar yang 
disebut Laziqah sejauh tiga ratus (300) mil, iaitu yang terletak 
setelah Konstantinopel. 

Sebahagian laut ini bersambung melalui selat-selat dan 
sungai-sungai besar dengan sebahagian daripada Laut Khazar 
yang telah disebutkan [sebelum ini]. Kerana itulah sebahagian 
pengarang kitab telah terkeliru apabila menyangka bahawa Laut 
Nitasy, Tasik Manitasy 112 dan Laut Khazar sebagai sebuah laut 
yang sama. 

Adapun Laut Manitasy, maka daripadanya keluar Teluk 
Konstantinopel 113 yang bermuara ke Laut Rom, yakni Laut 
Syam. Panjang teluk ini sebanyak tiga ratus enam puluh (360) 
mil dan terletak di sebelah barat Konstantinopel. Pada sebelah 
utara, teluk ini membelok dan bersambung dengan negeri 
Roma, Andalus dan lain-lain. Lebar teluk ini di hulunya adalah 
sepuluh (10) mil, dan adajuga mengatakan enam (6) mil. Di situ 
terdapat sebuah bandar bernama Musannah? 114 Setelah itu, 
teluk ini makin menyempit sehingga di lebarnya di 


109 Ar: ( ). Iaitu Laut Hitam (Black Sea), -pent. 

110 Ar: ( ). 

111 Ar: ( iljsll) Turki, (jy Jl) Bulgaria, () Rusia. -pent. 

112 Ar: ( ). Barangkali yang dimaksud adalah Laut Marmara. 

Wallahu a’lam. —pent. 

113 Ar: ( ). 

114 Ar: () Tanda soal tersebut terdapat dalam naskhah kitab ini. —pent. 

Konstantinoplc hanyalah empat (4) mil. 

( 292 ) 

Di Laut Manitasy mencurah masuk sebuah sungai besar 
yang dikenali dengan Tanais 115 . Hulunya bermula daripada 
utara yang didiami oleh sebahagian keturunan Yafith [bin Nuh 
alaihissalam]. Panjang sungai tersebut adalah sebanyak tiga 
ratus (300) farsakh melewati penempatan yang tidak putus- 
putus. Ianya merupakan sungai yang sangat besar dengan 
pelbagai jenis batu-batan, rumput-rampai dan kayu-kayan. 
Muara sungai ini di Laut Manitasy yang seterusnya mencurah 
masuk pula ke Laut Nitasy. 

Kata ( j ) 116 : Sesungguhnya Manitasy merupakan suatu 
tasik di utara. Ia adalah sebuah laut yang besar, sekalipun 
disebut tasik. Panjangnya daripada timur ke barat sejauh tiga 
ratus (300) mil dan lebarnya seratus (100) mil. Dari tasik itu, iaitu 
di Konstantinopcl, keluar sebuah teluk seumpama sungai yang 
mencurah ke Laut Syam. Lebar teluk itu di Konstantinopcl 
adalah sebanyak tiga (3) mil. Laut yang besar ialah Nitasy, 
manakala tasik ialah Manitasy. 

[LAUT BAB AL-ABWAB ] 117 

( 293 ) 

Adapun Laut Bab Al-Abwab, maka ianya adalah Laut Khazar, 
Jiyal, Dailam, Jurjan, Tabaristan dan pelbagai bangsa Turki. 


115 Ar: (^-Jli). 

116 Huruf ( j ) ini merujuk kepada Ibn RaStah, iaitu dalam kitab beliau Al- 
A’laq An-Nafisah. Maklumat ini ada diterangkan dalam muqaddimah 
tahqiq. -pent. 

117 Jika diterjemahkan, ia menjadi Laut Salah Satu Pintu. Berdasarkan 
lokasinya ia berkemungkinan Laut Caspian. Wallahu a’lam. -pent. 

33 



Salah satu pesisirnya adalah di negeri Khwarizam yang terletak 
dal am Khurasan. Laut ini juga dikenal sebagai Laut Khurasani. 
Ukuran panjangnya adalah lapan ratus (800) mil dengan lebar 
enam ratus (600) mil dan bentuknya bulat ronjong. 

Dan ia adalah laut bangsa Ajam yang makmur dengan 
penempatan di sekelilingnya. Di laut ini terdapat banyak naga 118 
seperti juga di Laut Syam. 

( 294 ) 

[PERIHAL NAGA] 

Sesungguhnya manusia mempunyai pendapat yang berbagai- 
bagai tentang naga. Antara mereka ada yang berpandangan 
bahawa ia adalah angin hitam yang berada di jurang lautan lalu 
naik ke udara lalu bercantum dengan awan, seperti puting 
beliung apabila berputar dengan membawa segala debu dan 
sampah sarap serta pokok-pokok lantas naik ke langit maka 
disangka oleh sebahagian orang ianya ular hitam yang besar 
akibat awan hitam, cuaca gelap serta angin kencang. 

Ada juga yang berpendapat bahawa naga itu adalah sejenis 
binatang yang berada di jurang dasar laut. Ia membesar menjadi 
penguasa binatang-binatang laut yang lain. Lalu Allah 
mengutuskan satu malaikat serta awan untuk mengeluarkannya 
dari sana. Ia berupa seekor ular besar berwarna hitam dengan 
kilat berapi berkilau-kilau. Tiada sesuatu pun, baik bangunan, 
pokok atau gunung-ganang yang dilalui oleh ekornya [sewaktu 
terbang bersama awan dengan ekornya terjuntai itu] melainkan 
ia akan turun ke situ. 

Adakalanya ia akan menyemburkan apinya lantas 
membakar banyak pokok kayu. [Akhirnya] awan telah 


118 Ar: ( ) kata jamak daripada ( ). 

membawanya ke negeri Yakjuj dan Makjuj. Itulah sebagaimana 
yang diriwayatkan daripada Ibn Abbas. 

Segolongan yang lain berkata bahawa ianya adalah sejenis 
ular besar yang tinggal di darat lalu dihanyutkan banjir ke laut. 
Ia kemudian membesar dan hidup lama sehingga ada yang 
mencapai umur lima ratus (500) tahun. 

Bangsa Parsi meyakini bahawa naga memiliki tujuh kepala. 
Mereka menamakannya Ajdahaq 119 . 

Ini adalah antara khabar-khabar 120 yang diriwayatkan oleh 
kebanyakan Ahli Hadis 121 , iaitu bahawa sebuah kubah berada 
di tengah-tengah Laut Hijau. Ia terdiri di atas empat tiang 
daripada batu delima merah, hijau, kuning dan biru. Daripada 
setiap tiang penyangga itu mengalirlah sungai yang terbahagi 
kepada empat arah di laut itu. Sungai-sungai ini tidak 
bercampur-baur sehinggalah sampai ke pesisir. Empat sungai itu 
adalah Nil, Saihan 122 , Jaihan 123 dan Furat. 

(295 ) 

Antara khabar-khabar itu adalah seorang malaikat yang 


119 Ar: ( 

120 Khabar di sini maksudnya hadis-hadis dan atsar. —pent. 

121 Di sini pengarang menggunakan lafaz (). Kalimah 
Hasywiyyah ini jika dalam cabang pengajian Aqidah mempunyai maksud 
tersendiri. Ia juga bermaksud “Kebanyakan/majoriti” seperti yang saya 
terjemahkan di atas. Ini kerana kitab ini bukanlah berkait dengan Aqidah, 
serta kita tidaklah mahu menyelidik akidah pengarang apakah beliau seorang 
Muktazilah atau beliau cuma menyebut demikian berdasarkan penamaan 
yang beredar di kalangan masyarakatnya, maka itulah saya terjemahkan 
berdasarkan sudut bahasanya. Walh.hu a’lam. -pent. 

122 Ar: ( ). 

122 Ar: ( 0 U~r). 

ditugaskan menjaga laut meletakkan sebelah tumitnya di hujung 
Laut China, lantas laut jadi melimpah. Itulah yang terjadinya air 
pasang. Kemudian malaikat itu mengangkat semula kakinya, 
maka air laut kembali menyurut ke tempatnya. 

Sekalipun setiap yang karni telah sebutkan itu harus 
berlaku 124 , namun riwayat itu adalah melalui riwayat 
persendirian 125 dan bukannya riwayat Mutawatir yang 
mewajibkan ilmu dan amal. Apabila riwayat-riwayat tadi benar- 
benar sahih, maka wajiblah kita menerima dan patuh tanpa 
sanggahan lagi. Kami akan sebutkan nanti berkenaan binaan 
pintunya 126 insya Allah. 

( 296 ) 

[KAWAH-KAWAH BERAPI] 

Di laut ini iaitu selepas Bab dan Al-Abwab, terdapat suatu 
tempat bernama Baghah 127 . Tempat itu mengeluarkan minyak 
tanah 128 berwarna putih yang dijual di tempat-tempat lain. Di 
sana juga terdapat tempat yang bernyala-nyala dengan api 129 , 
iaitu berupa aliran api yang keluar dari tanah. Api tersebut 
dapat dilihat pada waktu malam daripada jarak yang jauh. Ia 


124 Ar: ( USA*) 

125 Ar: ( ipVl). Yakni Hadis Ahaad. -pent. 

126 Yakni pintu laut. -pent. 

122 Ar: ( iPt). 

128 Ar: ( iii). 

129 Dalam naskhah Arab dituliskan ( »U®i) yang merupakan kata jamak 

kepada ( bermaksud tembok/benteng. Sepatutnya adalah ( yllol) iaitu 
kata jamak kepada ( bermaksud tempat yang terdapat api dinyalakan, 

sesuai dengan penjelasan setelah itu oleh pengarang apabila menyebutkan ( 
). Wallahu a’lam. —pent. 

seperti juga nyala api 130 Siqiliyah 131 , api lembah Barhut 132 di 
negeri Shihr 133 dan Hadramaut, dan api Asyk 134 di antara negeri 
Faris dan Al-Ahwaz yang dapat dilihat pada malam hari sejauh 
jarak perjalanan empat puluh (40) farsakh. 135 

Kawasan nyala api terbesar adalah yang berada di dalam 
kerajaan Maharaja, iaitu raja Kepulauan Zabaj 136 . Maharaja 
adalah gelaran bagi setiap raja Kepulauan itu. 137 Lidah nyala 
api ini sehingga mencecah awan tingginya dan kedengaran dari 
situ bunyi seolah-olah guruh berdentum dan kilat menyambar. 
Adakalanya akan kedengaran bunyi yang pelik lagi 
menyeramkan yang dapat didengar daripada negeri yang jauh. 
Bunyi pelik itu menandakan bakal berlaku kematian sebahagian 
raja-raja mereka. Kadangkala bunyinya agak perlahan yang 
bermakna kematian akan menimpa sebahagian para pembesar. 
Perkara itu diketahui oleh para penduduk berdasarkan petunjuk 
dan pengalaman semenjak zaman berzaman lagi. 

(297 ) 

[LIMA LAUTAN] 

Laut yang lima ini, iaitu: Laut Terbesar yakni Laut Uqyanus, 


130 Ar: ( LJsl) sepatutnya ditulis ( Lihat penjelasan sebelum ini. 

pent. 

131 Ar: ( iJv). 

132 Ar: ( 

133 Ar: ( j^\). 

134 Ar: ( diit). 

135 Jika kita perhatikan, tempat-tempat tersebut berkemungkinan 
kawasan-kawasan yang memiliki simpanan petroleum. Wallahu a’lam. —pent. 

136 Ar:( pyi^V). 

137 Bukan maksudnya ramai raja yang semuanya bergelar Maharaja, tetapi 
setiap raja yang menggantikan Maharaja yang lama akan memakai gelar 
Maharaja, —pent. 

Laut Habsyi, Laut Rom, Laut Khazar serta Laut Manitasy yang 
tergolong daripadanya cuma ia kecil sedikit; kesemuanya ini 
bersambung sesamanya melainkan Laut Habsyi. Kecuali Laut 
Khazar yang diperselisihkan sama ada bersambung dengan 
Laut Uqyanus atau tidak. Apa yang sahih pada karni adalah ia 
tidak bersambung dengan mana-mana laut tadi. Katanya 138 : 
Sesungguhnya mereka menyangkan bahawa Teluk 
QuSlantiniyyah yang berpunca daripada Manitasy turut 
bersambung dengan laut juga, sedangkan itu tidak benar. 

(298) 

[LAUT PARSI] 

Sempadan Laut Parsi pada sebelah Timurnya adalah daripada 
kuala sungai Dijlah dan berakhir di sebuah pulau yang disebut 
Tiz Mukran, iaitu permulaan negeri Sind. Sempadan Laut Parsi 
pada sebelah Baratnya pula bermula daripada kuala sungai 
Dijlah sehingga berakhir di terusan/ Teluk Aden. 

Bandar-bandar sebelah Timur yang berada di negeri Parsi 
adalah bandar Mukran dan Karman, manakala sebelah Barat 
yang merupakan tanah Arab pula adalah bandar Bahrain, 
Oman, Masqat, dan Suqutrah sehinggalah sampai ke Teluk 
Aden, iaitu penghujungJazirah/Kepulauan Arab. Di sini [yakni 
Teluk Aden] terdapat satu laluan yang akan membawa ke laut 
Jeddah. Berhampiran Laut Parsi juga terletaknya pesisir 
[sungai] Furat yang terdapatnya butiran mutiara Qatari yang 
sangat bagus. 

(299) 


138 Barangkali penulis memaksudkan Ibn Rastah. Wallahu a’lam. —pent. 

[LAUT HINDI] 

Sempadan Laut Hindi pada arah Timur bermula daripada 
Pulau Tiz dan penghujung negeri China. Manakala 
sempadannya pada arah Barat pula daripada permulaan Teluk 
Aden sehingga negeri Zanj 139 . Sekiranya seseorang belayar 
bermula daripada Teluk Aden, maka tanah pertama yang akan 
ditemuinya adalah sebuah pulau yang disebut Barbar 140 yang 
didiami oleh satu puak bangsa Zanj [yakni berkulit hitam] yang 
mempunyai hubungan dengan negeri Sudan 141 . 

Pada arah negeri Arab itu 142 terdapat negeri Zanj, Zabaj 
serta pelbagai umat lagi yang sangat ramai, kesemuanya 
mendapat hujan pada musim panas 143 melainkan bahagian 
tanah tinggi mereka yang terletak jauh daripada laut seperti 
negeri Tibet, Kabul dan lain-lain. 

(300) 

Tidak ada disebutkan kepada kita sempadan Utara 
mahupun Selatan kedua-dua buah laut ini 144 serta siapa 
orangnya yang mendiami di kedua-dua arah tersebut. 

[LALUAN KE LAUT HINDI] 

Barangsiapa yang mahu ke negeri China atau Hind melalui 
Lautan Hindi, maka dia hendaklah membelok sedikit ke arah 


139 Ar: ( 

140 Ar: ( jiJ). 

141 Ar: ( _!' 

142 Ini kerana pengarang bertempat di Andalus. —pent. 

143 Yakni pada musim panas di Andalus, negeri-negeri yang disebutkan itu 
tetap menerima hujan. Sememangnya begitu kerana negeri di kawasan kita 
ini hujannya boleh dikatakan sepanjang tahun. —pent. 

144 Laut Parsi dan Laut Hindi, —pent. 

Timur lalu membuat sedikit pusingan sehingga sampai ke 
bahagian Baratnya [Lautan Hindi itu]. Ini kerana apabila 
mereka merentasi betul-betul di tengah-tengah lautan itu, 
mereka akan terperangkap di dalam kegelapan yang berterusan 
melainkan kurang daripada enam jam sahaja setiap hari yang 
akan terdapat cerah. 145 

(301) 

[LAUT ROM] 

Adapun Laut Syam, iaitu Laut Rom, rnaka sesungguhnya tidak 
ada sebarang kapal yang dapat melayarinya bermula apabila 
matahari masuk laluannya kepada buruj Kala 146 sehinggalah 
laluannya sampai kepada buruj Ikan 147 . Tempoh tersebut 
adalah selama empat bulan. Ini kerana matahari akan menjauh, 
lalu akan berlaku angin ribut dan taufan yang membinasakan, 
khususnya pada arah Utara laut itu. 

PENYEBAB PASANG SURUT AIR 

(302) 

Adapun penyebab pasang surutnya air, rnaka terdapat pendapat 
yang berbeza-beza. Ada disebutkan bahawa penyebabnya 
adalah bulan, iaitu sebagaimana yang dinyatakan oleh Abu 
Ma’syar. 

Kata segolongan yang lain: Penyebabnya adalah wap panas 
yang berpunca daripada perut bumi apabila ia terkumpul lalu 


145 Perkara ini mengingatkan saya kepada kisah yang diceritakan dalam 
‘Ajaibul Hind bagaimana sebuah kapal telah hanyut sehingga termasuk ke 
dalam kegelapan ini lalu sampai ke pulau yang aneh. -pent. 

146 Ar: (^>11). 

147 Ar: (o^JI). 

menolak air laut dan berterusan sedemikian sehinggalah 
kumpulan wap panas itu berkurangan. Dengan itu air pun 
menyurut masuk ke dasar laut, maka terjadilah air surut. 
Petanda kepada hal ini adalah berlakunya pasang surut itu setiap 
masa dan apabila menghilang dan munculnya bulan. 

Kata golongan lainnya, ia kerana gelodak tabi’e laut itu, 
sama lah juga dengan gelodak sebahagian tabiat manusia yang 
kemudiannya akan kembali tenang. 

Berkata yang lain: sesungguhnya udara yang bersentuhan 
sepanjang masa dengan laut itu sentiasa bertukar bentuk. 
Apabila ia bertukar menjadi air, maka bertambah banyaklah air 
laut itu. kemudian air laut akan membalas pula dengan bertukar 
kepada udara, maka paras air laut tadi kembali sediakala. 
Begitulah putarannya, air bertukar menjadi udara, udara 
bertukar kepada air. 

Kata ahli Syariat: Segala keadaan yang tidak diketahui 
tabiat perjalanannya maka ia adalah perbuatan Tuhan yang 
tidak dapat dimasuki qiyas 148 serta tidak dapat dicerap oleh 
pancaindera. 

(303 ) 

Berkata ( ✓ ) 149; Sebahagian nelayan Laut Parsi 

beranggapan bahawa pasang surut tidak berlaku melainkan 
cuma dua kali dalam setahun. Apabila musim panas, maka air 
akan pasang di bahagian Timur laut itu, iaitu di China serta 
negeri-negeri sekitarnya, manakala pada musim sejuk pula 
sebaliknya [yakni air akan pasang di bahagian Barat laut itu]. 

Kata ( ^ ) lagi: Aku telah melihat [satu kejadian] di bandar 


148 Yakni tidak tercapai dek akal kerana akal lemah untuk memikirkannya. 
-pent. 

149 Yakni Al-Mas’udi. -pent. 

Kambayat 150 , di Tanah Hind 151 , iaitu dalam kerajaan 
Ballahara 152 . Bandar tersebut berada di sebuah teluk yang 
luasnya jauh lebih lebar berbanding sungai Nil. Air di teluk itu 
dal am keadaan surut sehingga menampakkan pasir-pasirnya 
sehingga kelihatanlah seakan sebuah padang Sahara. Secara 
tiba-tiba air pasang, dan seekor anjing yang berada di situ 
kelihatan dapat merasai kedatangan air itu lantas berlari secepat 
mungkin. Namun air pasang dengan begitu pantas lalu menolak 
anjing tadi lantas menenggelamkannya. 

Adapun penyebab yang tidak kelihatan pada 
mempengaruhi pasang surut laut-laut itu adalah berkait dengan 
peredaran bulan dan apabila ia berada dalam kedudukan jarak 
yang jauh daripada laut-laut itu. 

Dan ada juga dikatakan bahawa biasanya fenomena pasang 
surut ini berlaku di ternpat yang tanahnya berongga-rongga 
yang menyebabkan air dari laut berkenaan masuk lalu 
berpindah ke laut yang lain dan berlaku pula hembusan angin 
di ternpat tersebut. 

Nanti akan karni bentangkan perkhabaran mengenai laut- 
laut berkenaan serta nama-namanya bersama kerajaan- 
kerajaannya yang memadai untuk mengubati rasa ingin tahu, 
insya Allah Azza wa Jalla. Wallahu a’lam. 


150 Ar: ( JjLS'j. Iaitu Cambay hari ini. —pent. 

151 Ar: ( jpj). Iaitu benua India, -pent. 

152 Nama raja seperti telah disebutkan sebelum ini. -pent. 

Berkenaan Al-Bahrul Muhit Dan Pelbagai Keajaibannya Serta 
Keajaiban Pelbagai Lautan Tang Telah Disebutkan 
Sebelum Ini Sama Ada Apa Tang Telah 
Kami Sebutkan Tang Dinukilkan 
Daripada Kitab Ajaib 
Al-Buldan 


( 304 ) 

[SINGGAHSANA IBLISI 

Mereka [yakni para pelayar] meyakini bahawa di Laut Hijau 153 
terletaknya singgahsana Iblis yang menyerupai dengan Arasy 
Al-Bari 154 Yang Maha Suci KekuasaanNya . 155 Di sekeliling 
singgahsananya itu terdapat iblis-iblis dan jin-jin ifrit yang besar- 
besar serta pelbagai jenis jin yang lainnya. 

Ada di antara mereka itu merupakan para pengawal dan 
khadam yang tidak pernah berpisah dengannya. Ada juga yang 
bertugas menurut perintahnya bagi memperdaya dan 
menyesatkan manusia. 


153 Yakni Lautan Atlantik. Rupa-rupanya semenjak zaman berzaman lagi 
telah dipercayai bahawa kerajaan Iblis terletak di lautan ini yang sebahagian 
orang menetapkan lokasinya di Segitiga Bermuda. Wallahu a’lam. —pent. 

154 Ar: ( cSjUl) Iaitu salah satu daripada Asma ul-Husna Allah. 

155 Penyerupaan di sini iaitu dari sudut Arasy Allah itu letaknya di atas air, 
maka Iblis pun turut membuat singgahsananya (dalam bahasa Arab disebut 
Arasy) di atas air. Wallahu a’lam. —pent. 

[PENJARAJIN DAN HAIKAL SUL AIM AN] 


la memiliki sebuah pulau yang dijadikan penjara kepada jin-jin 
yang mengingkari perintahya. Di pulau tersebut terletaknya 
Haikal [Nabi] Sulaiman bin Daud alaihissolatu wassalam dan di 
situ juga terletaknya jasad baginda . 156 Haikal tersebut 
merupakan sebuah istana yang ajaib binaannya dengan 
halaman yang sangat luas. 

Di lautan ini [yakni Laut Hijau] terdapat banyak pulau 
yang semenjak zaman berzaman sentiasa menghamburkan api 
setinggi seratus hasta bahkan lebih. Di laut ini juga terdapat 
sejenis ikan yang panjang badannya adalah beberapa hari 
perjalanan. Bentuk ikan itu pelbagai serta menggerunkan. Selain 
itu, di laut ini turut terdapat beberapa bandar yang terapung- 
apung di permukaan air, yang berpenghuni tetapi bukan dari 
kalangan manusia. 

(305 ) 

[PATUNG BINAAN ABRAHAH DZUL MANAR] 

Di samping itu, di laut ini juga terletaknya beberapa patung 
yang dibina oleh Abrahah Dzul Manar 157 . Patung-patung itu 
berdiri di dalam air. Salah satunya berwarna kuning, sedang 
menunjuk dengan tangannya seolah-olah mengarahkan pelayar 
yang belayar di situ agar berpatah balik. Sebuah patung lagi 
berwarna hijau sedang mengangkat kedua belah tangannya 
terbentang seolah-olah bertanya, “Ke mana engkau mahu pergi?” 

Patung ketiga pula berwarna hitam sedang menunjukkan 


156 Di dalam Rihlatus Sirafi atau Ajaibul Hind ada disebutkan bahawa 
jasad Nabi Sulaiman terletak di salah sebuah pulau Andaman. Wallahu 
a’lam. —pent. 

157 Ar: ( jLJI ji 

telunjuknya ke arah laut bermaksud: “Barangsiapa melewati tempat 
ini akan kararn Terdapat tulisan Al-Musnad 158 di dadanya 
berbunyi: “Inilah buatan Abrahah Dzul Manor Al-Himyari yang 
dipersembahkan untuk tuannya, matahari, sebagai mendekatkan diri 
kepadanya. ” 159 

Kedalaman lautan ini berbeza-beza. Sesetengah tempat 
tidak diketahui kedalamannya bahkan tidak dapat dijejak ke 
dasarnya, dan ada tempatnya yang berkedalaman tujuh ribu 
(7 000) depa atau lebih lagi. 

(306) 

[LAUT HITAM YANG BUSUK] 

Adapun Laut Hitam yang busuk 160 , iaitu bersambung 
dengannya [yakni bersambung dengan Lautan Hijau/Atlantik], 
Laut ini teramat busuk, dan tidak terdapat di sana melainkan 
sebuah kubu 161 daripada perak. Dikatakan bahawa kubu itu 
merupakan binaan 162 dan sebahagian berkata ianya 
semulajadi 163 . 


158 Menurut Ibnul Manzur dalarri FdsamilArab (3/222): “Al-Mustiad ”adalah 
tulisan orang Himyar, yang berbeza dengan tulisan kita ini (tulisan Arab) 
yang digunakan dalam penulisan di zaman pemerintahan raja-raja mereka. 
Berkata Abu Hatim: Tulisan seperti itu masih lagi ada pada mereka sehingga 
kini di Yaman. Di dalam kisah Abdul Malik: ada sebuah batu dijumpai 
dengan tulisan “Musnad” padanya. Kata beliau, ia adalah tulisan kuno. 
Dikatakan: ia adalah tulisan orang Himyar. Berkata Abul Abbas: Al-Musnad 
adalah pertuturan anak beranak Syith [anak Nabi Adam]. —pent. 

159 Ini menunjukkan kaum Himyar itu adalah penyembah matahari. — 
pent. 

160 Ar: ( _^JI). Iaitu Lautan Pasilik. -pent. 

161 Ar: ( ids). 

162 Binaan makhluk sama ada jin ataupun manusia. —pent. 

163 Yakni mungkin ianya karang laut yang berwarna putih seperti perak. 

Daripada laut ini keluarnya Laut China, dan bermulanya 
Laut Parsi, seperti yang telah disebutkan sebelum ini. Laut ini 
memiliki dua belas ribu (12,000) buah pulau serta terdapat air 
pusar 164 yang apabila mana-mana kapal terperangkap di situ 
akan berpusing-pusing tanpa henti sehinggalah binasa. Di laut 
ini juga terdapat Kusair dan Uwair yang telah disebutkan 
sebelum ini. 165 

Terdapat pelbagai haiwan yang pelik di laut ini, antaranya 
sejenis ikan yang panjangnya dua ratus (200) hasta lebih kurang. 
Ada juga pulau-pulau yang menumbuhkan ernas, serta ada pula 
tempat-tempat selaman mutiara yang terbaik. 

[ISTANA HABLUR] 

Di laut ini juga terdapat sebuah istana daripada hablur kaca 166 
yang tingginya menjulang di atas sebuah kubu kota. Di dalam 
nienara itu terdapat api yang tidak pernah padam. Iskandar 
[Zulkarnain] pernah bercadang untuk tinggal di situ tetapi 
dihalang niat baginda itu oleh Bahram, sang failasuf Hind. Lalu 
beliau menerangkan bahawa barangsiapa yang tinggal di situ 
akan ditimpa penyakit jantung 167 . 

Suatu kaum yang pendek dan berperangai jahat, memakai 
daun-daun kayu sebagai pakaian kemudian muncul lalu 
Iskandar pun bertanya kepada Bahram bagaimanakah puak itu 
begitu sabar sehingga dapat menghuni di situ. Maka jawab 
Bahram bahawa mereka memiliki sejenis pohon yang mana 
apabila mereka memakannya akan hilanglah penyakit jantung 


Wallahu a’lam. -pent. 

164 Ar: ( jPj aJI). 

165 Iaitu dua buah gunung di tengah-tengah laut. -pent. 

166 Ar: ( ^). 

167 Ar: ( oL-JI 4 -Uj ^Jj). Yakni jantung akan berhenti berdegup. —pent. 

itu. 168 


(307 ) 

[PULAU WAQ^WAQ] 

Dalamnya laut ini tidak dapat dijejaki dasarnya dan tidak dapat 
dipastikan jurang-jurangnya. Kapal-kapal dapat belayar di 
atasnya dalam masa dua bulan apabila tiupan angin berkeadaan 
baik. Dan tiada mana-mana laut yang keluar daripada Al- 
Bahrul Muhit yang lebih besar berbanding laut ini [yakni 
Lautan Pasifik]. 

Di kawasan terluasnya terletak negeri Waq Waq 169 . Mereka 
itu [yakni Waq Waq] merupakan gadis-gadis yang terbit dari 
kandungan pokok-pokok. 170 Di pokok-pokok itulah mereka 
tergantung dengan rambut masing-masing. Mereka memiliki 
buah dada dan faraj seperti wanita biasa dengan bentuk badan 
yang sangat indah. Mereka tidak henti-henti berteriak dengan 
jeritan berbunyi “Waq waq!” Apabila dipotong [rambut mereka] 
daripada pokok yang membawa mereka itu, mereka akan hidup 
cuma beberapa hari sahaja sebelum akhirnya mati. Ada terjadi 
sebahagian manusia menikahi 171 gadis-gadis tersebut mendapati 
mereka sangat harum baunya serta sangat lazat ketika 
“bersama”. 

Negeri Waq Waq ini tidak ditempati oleh sebarang 


168 Bagus sekali kalaulah dapat diketahui apakah pohon tersebut. Dapatlah 
digunakan sebagai ubat merawat penyakit jantung yang banya dihidap kini. 
-pent. 

169 Ar: ( J\j 

no Ar; ( juga bermaksud pokok itu membawa mereka. 

-pent. 

171 Nikah juga dalam bahasa Arab bermaksud “bersama”, bukan nikah 
dengan maksud akad nikah itu. —pent. 

manusia, cuma adakalanya sebahagian para pelayar terdampar 
ke sana tanpa sengaja. Dan ia merupakan tempat yang harum 
tanahnya dengan buah-buahan yang wangi serta lazat yang 
tidak dapat diperolehi di tempat lain. 

(308) 

[PULAU DUYUNG] 

Selepas mereka itu [yakni Waq Waq] terdapat pula sebuah 
pulau dengan suatu uniat seperti wanita, berambut panjang 
mengurai dan ber“dada tinggi”. mereka disebut sebagai Gadis 
Air 172 . Mereka sering ketawa mengekek serta bercakap dengan 
percakapan yang tidak difahami. 

Sesungguhnya ada sebahagian pelayar yang telah 
memperolehi anak lelaki hasil perkahwinan dengan salah 
seorang mereka itu. Perempuan itu diikat agar tidak nrelarikan 
diri. Setelah melahirkan anak, pelayar itu beranggapan yang 
perempuan berkenaan tidak akan melarikan diri lagi kerana 
kasih terhadap anak kecilnya, maka beliau pun melepaskan 
ikatan yang nrengikatnya. 

Lantas perempuan itu berjaya melarikan diri lalu terjun ke 
laut. Setelah beberapa hari, ia muncul semula dan 
mencampakkan untuk lelaki itu suatu cengkerang kepah yang di 
dalamnya terdapat sebutir mutiara yang bernilai tinggi. 
Kemudian dengan pantas pula ia menghilangkan diri kembali. 
Budak lelaki yang lahir daripada perempuan itu dikenali sebagai 
Ibn Al-Bahriyyah 173 . 


172 Ar: ( 5 UI oUj). Yakni Duyung. —pent. 

173 Ar: ( Jl ^1). Anak perempuan laut/ anak duyung. Kisah ini ada 
diceritakan dalam kitab ‘Ajaibul Hind yang telah saya terjemahkan (Baytul 
Hikma, 2015). -pent. 

(309) 


[IKAN TERBANG DAN PAUS] 

Di laut yang disebutkan ini juga terdapat ikan-ikan terbang yang 
berterbangan ke daratan pada waktu malam untuk mencari 
makanan. Apabila matahari terbit, ia kembali semula ke laut. 
Selain itu, ada pula sejenis ikan berwarna hijau abu-abu yang 
mana jika seseorang memakannya ia tidak perlu lagi kepada 
makanan selama berhari-hari. 

Ada juga sejenis ikan yang kadangkala tumbuh di atas 
belakangnya rumput rampai dan kepah kerang. Adakalanya 
sesetengah pelayar melabuhkan sauh ke atasnya dengan 
sangkaan ianya sebuah pulau. Apabila ia mengangkat salah satu 
sirip sisinya, ia seumpama sekeping layar yang teramat besar. 
Jika ia mengangkat kepalanya, ia seolah-olah sebuah gunung. 
Apabila ia menyemburkan air daripada mulutnya, ia seumpama 
satu bangunan tinggi. 

Bilamana air laut tenang, ikan itu akan mengaut air 
menggunakan ekornya lalu membuka mulutnya sehingga air 
mencurah masuk ke dalam mulutnya seumpama air yang 
mencurah masuk ke dalam telaga. Ikan ini di seb u l A l- Qaidur ]7I . 
Para kelasi sangat berhati-hati daripada terserempak dengan 
ikan ini, dan mereka akan membuat bising dengan tiupan 
serunai dan sebagainya sepanjang-panjang malam [bagi 
menghalaunya daripada mendekati kapal]. Ikan ini turut 
terdapat di Laut Harkand. 

(310) 


174 Ar: ( ^1). 

[ULAR GERGASI DI LAUT HARKAND] 


Di Laut Harkand terdapat ular-ular gergasi yang naik ke darat 
lain menelan gajah dan membaham batu-batu besar yang 
tedapat di darat itu. Gajah dan batu yang ditelan tadi dihancur 
lumatkan di dalam perutnya sehingga mengeluarkan bunyi yang 
menggerunkan [ketika proses itu berjalan], Ular ini jarang- 
jarang sekali memunculkan diri. 

Adakalanya sebahagian raja - aku maksudkan Raja-raja 
Hind dan Zanj - yang menjerat dan memburu ular ini lalu 
memasak dan mengeluarkan minyaknya yang nrenambahkan 
kekuatan dan tenaga serta kehebatan mereka. Kulit ular itu pula 
dijadikan hamparan. Ianya berkilat-kilat dan lebih lembut 
daripada sutera. Jika seseorang yang menghidap penyakit tibi 175 
duduk di atas hamparan itu, ia akan senrbuh dan tidak akan 
dihinggapi penyakit itu buat selama-lamanya. 

(311) 

Kata beliau 176 : Laut ini kadangkala diselubungi awan 
selama tiga puluh hari tanpa kelihatan cahaya matahari serta 
simbahan hujan tanpa henti. Tiada sebarang haiwan pun yang 
akan muncul di waktu itu; kesemuanya lari bersembunyi di dasar 
laut. 


[LAUT SANFA] 

Kata beliau lagi: Daripada laut ini, keluar ke Laut Sanfa 177 yang 
terletak dalam kepulauan Kerajaan Maharaja 178 . Di sana 


175 Ar: ( J-JI). 

176 Yakni Al-Mas’udi. -pent. 

177 Ar: ( y>J) yakni Laut Champa, -pent. 

178 Ini membuktikan kerajaan Maharaja meliputi sehingga ke Champa. — 
pent. 

terdapatnya gaharu yang bernilai tinggi. Dan kepulauan itu 
tidak terhingga keajaibannya dan tidak dapat dijelajahi 
kesemuanya kerana terlampau banyak pulau-pulaunya. Di 
sanalah terdapatnya kesemua rempah-ratus yang wangi serta 
harum-haruman. Dikatakan bahawa di laut ini terdapat sebuah 
i s tart a putih yang hanyut terapung yang rnana para pelayar 
sentiasa mencari peluang agar dapat bertemunya. Ini kerana, 
jika ia dapat dilihat oleh rnereka, maka bermakna pelayaran 
mereka akan selamat. 

(313) 

[PULAU DAJJAL DAN POHON CENGKIH] 

Di laut ini 179 terletaknya pulau Qartayil 180 yang siang malam 
kedengaran daripadanya bunyi-bunyian alat muzik dan 
gendang. Dikatakan bahawa di situlah duduknya Dajjal, dan 
telah pun disebutkan sebelum ini. 

Di pulau itu terdapat pokok cengkih yang dibeli oleh para 
pedagang daripada satu kaum yang mereka pun tidak pernah 
melihat kelibatnya. Kaum itu akan meletakkan timbunan 
cengkih di pantai lalu para pedagang akan mengambilnya 
seterusnya meletakkan barang tukaran. 

Ada dikatakan bahawa sekumpulan pedagang telah 
meletakkan barangan di atas pantai lalu kembali ke kapal 
mereka. Pagi esoknya, mereka pun pergi ke pantai dan 
mendapati di sebelah setiap barangan itu terdapat setimbun 
cengkih. Sekiranya para pedagang itu bersetuju, mereka akan 
mengambil cengkih dan meninggalkan barangan itu di situ, jika 


179 Zahirnya merujuk kepada Laut Santa, namun mungkin juga pengarang 
memaksudkan Laut Hitam Busuk. Wallahu a’lam. —pent. 

180 At: ( Jj^p) Dalam kitab lain disebut Bartayil. —pent. 

sebaliknya mereka boleh mengambil kembali barangan mereka. 
Namun, seandainya mereka mengambil barangan dan cengkih 
itu sekali, kapal mereka tidak akan dapat belayar sehinggalah 
mereka mengembalikan cengkih itu semula. Adakalanya salah 
seorang daripada mereka [yakni pedagang] meminta lebih 
banyak, maka ditinggalkan barangan dan cengkih itu, lalu akan 
ditambahkan [cengkih] itu. 

Pokok cengkih tumbuh di tepi sungai yang dikenali di sana 
sebagai Sungai Cengkih. Sesiapa pun tidak ada yang pernah ke 
sungai tersebut mahupun menceritakan pernah melihat 
bagaimanakah rupanya pokok cengkih itu. Sebahagian mereka 
menyebutkan bahawa yang menjualkannya kepada para 
pedagang itu adalah merupakan jin. 

Ada sebahagian menceritakan yang dia pernah masuk ke 
pulau itu dan menyelidik, lalu ia melihat satu kaum yang 
berpakaian wanita, semuanya mnda remaja tidak berjanggut 
dan memiliki rambut panjang mengurai. Mereka lari 
menghilangkan diri [apabila menyedari kehadirannya]. 
Kemudian kumpulan para pedagang itu menunggu buat 
beberapa waktu, dan keluar ke pantai namun tiada lagi didapati 
timbunan cengkih. Maka fahamlah mereka bahawa hal itu 
disebabkan kelakuan pedagang yang telah menyibuk perihal 
kaum itu. Setelah beberapa tahun berlalu baharulah urusan 
tukar barang dengan cengkih kembali berjalan seperti 
biasanya. 181 

Dikatakan bahawa cengkih yang masih segar manis 
rasanya. Kaum itu memakan cengkih segar dan kerana itulah 


181 Berdasarkan penceritaan ini, mungkinlah pulau dimaksudkan itu 
terletak di sekitar Maluku dan Sulawesi yang terkenal dengan cengkihnya. 
Wallahu a’lam. —pent. 

mereka tidak jatuh sakit mahupun dimakan tua. 182 

(314) 

Laut ini tidak diketahui sempadannya. Hulunya bermula 
daripada kegelapan di arah Utara dan melalui negeri Waq Waq. 

Di laut ini - Laut Sanfa - ada sebuah pulau yang terdapat 
rumah-rumah yang jelas dan kubah-kubah berwarna putih. 
Setiap kali sesiapa berniat mendekatinya, ia akan menjauh. 
Begitulah yang sering berlaku sehinggalah orang itu bciputus 
asa dan berpaling dari sana. Pulau itu disebut Pulau SariP 83 

Mereka [yakni para pelaut] berpendapat ada orang, pokok 
kayu, rumah-rumah, binatang ternak di pulau itu. Namun tidak 
pernah diketahui ada orang yang pernah sampai ke situ. Di 
pulau itu terdapat kilat sabung menyabung. Terdapat bandar 
yang kecil berbatu putih menyilaukan rnata dan terdengar bunyi 
teriakan serta hingar-bingar namun tidak kelihatan sesiapa pun. 
Pernah sebahagian nelayan singgah di situ mengambil air tawar, 
mereka mendapati airnya begitu manis dan berbau harum 
kafur. 

Di tengah-tengah Laut Sanfa ini juga terdapat sebuah 
gunung yang bernyala baik nialarn mahupun siang. Kedengaran 
dari situ bunyi seumpama guruh yang berdentum serta suara 
yang menyeramkan menjadi petanda kemangkatan raja mereka. 
Dan inipun telah disebutkan sebelum ini. 

(315) 

Setelah Laut Sanfa adalah Laut China 184 . Ia itulah suatu 
laut yang jelek dan sejuk. Bau dari dasarnya seumpama gelegak 


182 Ini mungkin salah satu khasiat cengkih yang belum diketahui ramai. — 
pent. 

1 B3 Ar: ( ijij sf) Pulau Berpaling. -pent. 

184 Ar: ( j^i)- 

air di atas batu berapi. Orang-orang yang dapat dipercayai serta 
pernah melayarinya memberitahu bahawa ianya merupakan 
laut yang berpenunggu. Penunggunya tinggal di dalam air dan 
para pelaut pernah melihat mereka ini apabila laut bergelora 
pada malam hari, rupa tubuh mereka seperti orang kulit hitam 
(Zanj). Mereka akan cuba memanjat naik ke atas kapal. 

Di Laut China ini terdapat sejenis ikan seperti kapal perang 
yang dibawa oleh ombak ke pantai. Apabila air surut, ia 
tergodek-godek di pasir. Ia memiliki dua sayap yang 
membolehkannya terbang. 185 

Di laut ini juga terdapat Lakhim 186 , iaitu sejenis ikan yang 
menelan manusia. Adakalanya berlaku kematian di atas kapal, 
maka jenazah dilepaskan ke laut. Belum sempat jenazah 
mencecah air, ikan tersebut sudah pun bersedia membaham, 
seolah-olahnya ia memang sudah mengetahui keadaan itu. Di 
laut ini juga ada dilihat satu rupa makhluk yang besar 
menyerupai manusia yang tersangat besar. Mukanya bulat 
dengan warnanya seperti warna bulan. Ia duduk menyekat 
laluan di antara dua gunung. 187 


* ❖ * 
* * 

* 


185 Barangkali ikan layaran kerana disebutkan seperti kapal perang, yakni 
bermuncung tajam. Wallahu a’lam. —pent. 

188 Ar: ( ^1). 

187 Hantu galah barangkali. —pent. 

Selesai terjemahan sebahagian Al-Masalik wal Mamalik liAbi Ubaid 
Al-Bakri pada harijumaat, 23 November 2018 jam 
4.20 petangyang dimulakan pada Isnin, 15 
Oktober 2018 jam 11.15 
pagi. 

